John Calvin utawi saged dipunsebat Yohanes Calvin () inggih punika téolog Kristen saking Prancis ingkang misuwur ing wekdal Réformasi Protèstan. Sapunika namanipun kawentar minangka tiyang ingkang wonten gayutanipun kaliyan sistem téyologi Kristen ingkang dipunsebat Calvinisme (Kalvinisme). Panjenenganipun miyos kanthi asma Jean Chauvin (utawi "Cauvin") ing Noyon, Picardie, Prancis, saking Gérard Cauvin lan Jeanne Lefranc. Basa Prancis punika dados basa ibunipun. "Calvin" asalipun saking vèrsi Latin namanipun, "Calvinus".